Rīgā, 2021.gada 29.decembrī

**LĒMUMS Nr.22/1-1**

**Par sabiedriskā pasūtījuma gada plāna, ko 2022. gadā īsteno sabiedriskais elektroniskais plašsaziņas līdzeklis VSIA "Latvijas Radio", apstiprināšanu**

Pamatojoties uz Sabiedrisko elektronisko plašsaziņas līdzekļu un to pārvaldības likuma 9. pantu, 11.pantu un 17. panta pirmās daļās 3.punktu, kā arī saskaņā ar Sabiedrisko elektronisko plašsaziņas līdzekļu padomes (turpmāk – Padome) ar 2021.gada 08.oktobra sēdes lēmumu Nr.6/1-1 apstiprinātajām „Latvijas sabiedrisko elektronisko plašsaziņas līdzekļu sabiedriskā pasūtījuma plāna sagatavošanas vadlīnijām 2019.–2022.gadam un uzdevumiem 2022.gadam” un ņemot vērā VSIA "Latvijas Radio" (turpmāk arī – Latvijas Radio) 28.12.2021. vēstulē Nr.277/B2-6.6nE “*Par precizētu Sabiedriskā pasūtījuma 2022.gadam iesniegšanu*” iesniegtos dokumentus par sabiedriskā pasūtījuma plānu 2022. gadam, Padome

**nolemj:**

1. Lēmuma pielikumā noteiktajā redakcijā apstiprināt VSIA "Latvijas Radio" sabiedriskā pasūtījuma plānu, ko tā īstenos 2022. gadā.
2. Uzdot VSIA "Latvijas Radio" nodrošināt sabiedriskā pasūtījuma 2022. gadam īstenošanu atbilstoši šī lēmuma 1. punktā noteiktajam.
3. Noteikt, ka VSIA "Latvijas Radio" sabiedriskā pasūtījuma plāns, ko tā īstenos 2022. gadā, var tikt precizēts līdz 2022. gada 28. janvārim.
4. Nosūtīt šo lēmumu Latvijas Radio zināšanai un izpildei. Noteikt, ka Latvijas Radio publicē apstiprinātu VSIA "Latvijas Radio" sabiedriskā pasūtījuma plānu, ko tā īstenos 2022. gadā, savā tīmekļa vietnē.
5. Publicēt lēmumu par sabiedriskā pasūtījuma apstiprināšanu, ko 2022.gadā īstenos Latvijas Radio, Padomes tīmekļa vietnē [www.seplp.lv](http://www.seplp.lv).
6. Par atbildīgo Padomes locekli šī lēmuma izpildes kontrolei noteikt Sanitu Upleju-Jegermani.

Lēmums (bez pielikumiem) ir sagatavots un parakstīts elektroniski uz 2 (divām) lapām.

*Pielikumā:*

*1. VSIA "Latvijas Radio" Sabiedriskā pasūtījuma plāns, ko tā īsteno 2022.gadā uz 43 (četrdesmit trīs) lapām;*

*2. Sabiedriskā pasūtījuma plāns (1.pielikums) pa ceturkšņiem un gadā kopā uz 10 lapām;*

*3. Sabiedriskā pasūtījuma digitālā satura un auditoriju gada plāns (1.2.A pielikums) uz 1 lapām;*

*4. Plānotā un faktiskā naudas plūsma un darbības rādītāji (2.pielikums) uz 16 lapām.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU